சங்கமும் மகர மீனும் தரளமும் மணியும் தள்ளி, வங்க நீர்க் கடலும் வந்து தன் வழிப் படர, மானப் பொங்கு வெங் களிறு நூக்க, கரை ஒரீஇப் போயிற்று அம்மா- கங்கையும் இராமற் காணும் காதலது என்ன மாதோ! 50 பாங்கின் உத்தரியம் மானப் படர் திரை தவழ, பாரின் வீங்கு நீர் அழுவம் தன்னுள், விழு மதக் கலுழி வெள்ளத்து ஓங்கல்கள் தலைகள் தோன்ற, ஒளித்து அவண் உயர்ந்த கும்பம், பூங் குழற் கங்கை நங்கை முலை எனப் பொலிந்த மாதோ! 51